
Nr. ieșire registratură: 3723
Data: 22.09.2026
Biblioteca Județeană „Octavian Goga” Cluj, instituție aflată în subordinea Consiliului Județean Cluj, cu sediul în Municipiul Cluj-Napoca, str. Calea Dorobanților nr. 104, organizează, în conformitate cu H.G. nr. 1336/2022, concurs pentru ocuparea a două posturi contractuale vacante unice, de Bibliotecar, studii superioare, gradul II, normă întreagă, durată nedeterminată, unul în cadrul Compartimentului Filiala Zorilor și unul în cadrul Compartimentului Filiala „Traian Brad”.
A. Condițiile pentru ocuparea unui post vacant, de către un candidat, conform Hotărârii nr. 1336 din 28.10.2022 – pentru aprobarea Regulamentului cadru privind organizarea și dezvoltarea carierei personalului contractual din sectorul bugetar plătit din fonduri publice, sunt următoareleː

   
1) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

   
2) cunoaște limba română, scris și vorbit;

 
3) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

  
4) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

 
5) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

    
6) nu a fost condamnat/ă definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

  
7) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

   
 8) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

B. Condiții specifice:

      
1) studii superioare cu diplomă de licență;

     
2) vechime în specialitate sau în muncă: minimum 6 luni;

3) cunoașterea unei limbi străine de circulație internațională la nivel mediu;

4) cunoștințe de operare pe calculator: pachet OFFICE (nivel mediu) și navigare pe Internet

5) disponibilitate pentru program în două schimburi.

C. Dosarele de înscriere la concurs se depun fizic la sediul Bibliotecii Județene „Octavian Goga” Cluj, în termen de 10 zile lucrătoare de la data publicării prezentului anunț, pe site-ul instituției, respectiv până la data de 09.10.2026, în intervalul orar 9:00 – 15:00 și vor cuprinde, în mod obligatoriu, următoarele documente:

   
 1) formular de înscriere la concurs (modelul se descarcă de pe www.bjc.ro/concurs);
  
 2) copia și originalul actului de identitate sau orice alt document care atestă identitatea, potrivit legii, aflate în termen de valabilitate;

 3) copia și originalul certificatului de căsătorie sau a altui document prin care s-a realizat schimbarea de nume, după caz;

 4) copiile și originalele documentelor care atestă nivelul studiilor și ale altor acte care atestă efectuarea unor specializări, precum și copiile și originalele documentelor care atestă îndeplinirea condițiilor specifice ale postului solicitate de autoritatea sau instituția publică;

  
 5) copia și originalul carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului și/sau Extras Revisal;

  
6) cazierul judiciar în original sau o declarație pe propria răspundere că nu are antecedente penale care să-l facă incompatibil cu funcția pentru care candidează. Candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului, respectiv proba scrisă;

7) adeverință medicală sau fișă de aptitudine cu mențiunea „apt pentru participare la concurs” (bifată opțiunea Alte) în original care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului (adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința în copie și original, care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii);
 
 8) certificatul de integritate comportamentală în original din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare – în original;

 9) curriculum vitae, model comun European - în original.

10) dosar plic.

Copiile de pe actele din dosarul de concurs prevăzute la capitolul C al. 2) - 5), precum și copia certificatului de încadrare într-un grad de handicap prevăzut la al. 7), se certifică cu mențiunea "conform cu originalul" de către secretarul comisiei de concurs. 

În situația în care candidații transmit dosarele de concurs prin Poșta Română, serviciul de curierat rapid, poșta electronică, candidații primesc codul unic de identificare la o adresă de e-mail comunicată de către aceștia și au obligația de a se prezenta la Compartimentul Financiar - contabilitate și resurse umane, str. Calea Dorobanților, nr. 104, cu documentele prevăzute la cap. C alin. 2) - 5) în original, pentru certificarea acestora, pe parcursul desfășurării concursului, dar nu mai târziu de data și ora organizării probei scrise. 

Documentele de la cap. C alin. 6), 7) și 8) se vor depune în original cel mai târziu până la data desfășurării primei probe a concursului, respectiv proba scrisă. 

Lipsa oricărui document sau documente neconforme duce la excluderea candidatului.
D. Concursul va consta din două probe și se va desfășura la sediul bibliotecii, Calea Dorobanților nr. 104, conform următorului calendar:
ETAPA I – Selecția dosarelor de înscriere la concurs 

Perioada de depunere a dosarelor: 28.09.2026 – 09.10.2026, în intervalul orar 9:00–15:00, la sediul instituției

Selecția dosarelor: 12.10.2026, ora 10:00

Afișarea rezultatelor selecției dosarelor: 12.10.2026, ora 15:00, la sediul instituției și pe pagina de internet a instituției

Depunerea contestațiilor la selecția dosarelor: 13.10.2026, până la ora 15:00

Soluționarea contestațiilor la selecția dosarelor și afișarea rezultatelor: 14.10.2026, ora 15:00

ETAPA II - Proba scrisă 

Proba scrisă: 19.10.2026, ora 9:00, la sediul instituției

Afișarea rezultatelor probei scrise: 20.10.2026, ora 10:00

Depunerea contestațiilor la proba scrisă: 20.10.2026, până la ora 15:00

Soluționarea contestațiilor la proba scrisă și afișarea rezultatelor: 21.10.2026, ora 15:00

ETAPA III – Interviul 

Proba de interviu: 22.10.2026, ora 9:00

Afișarea rezultatelor probei interviu: 23.10.2026, ora 10:00

Depunerea contestațiilor la proba interviu: 23.10.2026, până la ora 15:00
Soluționarea contestațiilor la proba interviu și afișarea rezultatelor: 26.10.2026, ora 12:00

Afișarea rezultatelor finale ale concursului: 26.10.2026, ora 15:00

Notă: 

Se pot prezenta la etapa a II-a numai candidații declarați admiși la etapa I.

Candidatul poate participa la proba următoare numai în condițiile promovării probei anterioare cu minimum 50 de puncte din 100 posibile.

Punctajul final se calculează ca media aritmetică a punctajelor obținute la proba scrisă și interviu.

Candidații declarați admiși la concurs sunt obligați să se prezinte la post în termen de maximum 15 zile calendaristice de la data afișării rezultatelor finale a concursului.

Prin excepție de la aliniatul anterior, candidații declarați admiși la concurs pot solicita, în termen de 3 zile lucrătoare de la afișarea rezultatelor finale ale concursului, un termen ulterior de prezentare la post, care nu poate depăși 20 de zile lucrătoare de la data afișării rezultatului concursului.

3) Legea bibliotecilor nr. 334/31 mai 2002, republicată.

https://new.bjc.ro/wp-content/uploads/2023/02/legea_334_text_valabil_2013.pdf
4) Biblioteca publică : linii directoare IFLA/UNESCO pentru dezvoltare.- Chişinău: Epigraf, 2007 
5) Tîrziman, Elena, Rolul și funcțiile bibliotecii contemporane, în Tratat de biblioteconomie, prof. univ. Mircea Regneală (coord.), Vol. 5, Editura ABR, București, 2022, p. 23-40.

6) Regneală, Mircea, Popescu, Cristina, Comunicarea colecțiilor, în Tratat de biblioteconomie, prof. univ. Mircea Regneală (coord.), Vol. 3, Editura ABR, București, 2022, p. 429-469.

7) Coravu, Robert, Produse și servicii de informare, în Tratat de biblioteconomie, prof. univ. Mircea Regneală (coord.), Vol. 3, Editura ABR, București, 2022, p. 493-508.

8) Sachelarie, Octavian, Utilizatorii bibliotecii, în Tratat de biblioteconomie, prof. univ. Mircea Regneală (coord.), Vol. 3, Editura ABR, București, 2022, p. 509-529.



9) Pagina web a bibliotecii, accesibilă la adresa www.bjc.ro, meniurile: Informații utile, Secţii şi filiale, Misiune și viziune.


Toate informațiile pentru participarea la concurs și bibliografia stabilită se afișează la sediul Bibliotecii Județene „Octavian Goga ” Cluj, str. Calea Dorobanților, nr. 104 și pe site-ul instituției https://new.bjc.ro, secțiunea Concurs.


Relații suplimentare se pot obține de la sediul bibliotecii, prin e-mai la adresa bjc@bjc.ro și la telefon 0264-430323.

MANAGER,

Sorina Stanca

Calea Dorobanţilor,nr. 104, 400609, Cluj-Napoca, România

Telefon: +40-264-430323; +40-264-595815, E-mail: bjc@bjc.ro

